钦定古今图书集成/明伦汇编/宫闱典/第007卷 > 晋
## 钦定古今图书集成/明伦汇编/宫闱典/第007卷 > 晋

### 安帝隆安元年尊皇太后李氏为太皇太后

按《晋书安帝本纪》，太元二十一年九月辛酉，太子即
皇帝位。隆安元年二月甲寅，尊皇太后李氏为太皇
太后。按《孝武文李太后传》，“后号陵容，本出微贱，生
孝武帝及会稽文考王、鄱阳长公主。孝武初即位，尊
为淑妃。太元三年进为贵人，九年又进为夫人，十二
年加为皇太妃，仪服一同太后。十九年尊为皇太后。
安”帝即位，尊为“太皇太后。”

隆安四年秋七月壬子，太皇太后李氏崩。

按《晋书安帝本纪》云云。按《礼志》，隆安四年，孝武太
皇太后李氏崩，疑所服。尚书左仆射何澄、右仆射王
雅、尚书车引孔安国、祠部郎徐广议：“太皇太后名位
允正，体同皇极，理制备尽，情礼弥申。阳秋之义，母以
子贵，既称夫人，礼服从政，故成风显夫人之号，昭公
服三年之丧。子于父母之所生，体尊义重。且礼祖不
厌孙，固宜遂服无屈，而缘情立制，若嫌明文不存，则
疑斯从重。谓应同于为祖母后齐衰期。永安皇后无
服，但一举哀，百官亦一期。”诏可。

### 孝武帝太元二十一年帝崩李太后制三年之服

按《晋书孝武帝本纪》。不载按《宋书礼志》云云。